open-index/open-wikipedia-markdown huggingface dataset:
Hvervenmoen

**Hvervenmoen** er en mo som opprinnelig var preget av furuskog og lyng (helst tyttebær- og blåbærlyng), men som i dag preges av nye store kontor- og forretningsbygg. Moen ligger like sør for Hønefoss og rett sørvest av Ringerike sykehus, mellom den gamle ''vín''-gården Hverven og kastet ned mot Storelva. Europavei 16 krysser over den nordlige og østre delen av Hvervenmoen, og har avkjøring til Hønefoss syd. Området ligger i Ringerike kommune, Buskerud.

Tidligere fantes det en fotballbane og en kiosk i det nordre hjørnet av Hvervenmoen, omtrent der rundkjøringen nord for E16 nå ligger. Fotballbanen ble disponert av Norderhov Ungdoms-og idrettslag (NUIL), som har fått ny bane på Trøgstad (bak sykehuset).

## Hvervenkastet
Et kast kan være et hvilkensomhelst sted der noe kastes, men ordet kan også ha andre betydninger. I denne sammenhengen er kastet et sted der det ble kastet tømmer utfor stupet ned mot Storelva, der det siden ble fløtt videre på elva ned til en oppsamlingsplass i Tyrifjorden. Lokalt kaller mange hele moen for **Hvervenkastet**, men navnet skyldes nok at selve moen heter Hvervenmoen og tilhører storgården Hverven (gnr. 43). Det er imidlertid to slike kast der, og ingen av dem heter egentlig Hvervenkastet, men henholdsvis **Tanbergkastet** og **Trøgstadkastet**. Det var nemlig de to gårdene Tanberg (gnr. 38) og Trøgstad (gnr. 44) som eide grunnen.

## Kulturminner
Hvervenmoen er ifølge Kulturminnesøk svært rikt på kulturminner, helst fornminner. Det finnes til og med et gravfelt der, som består av 24 mer eller mindre overgrodde rundhauger som dateres til  jernalderen. Fem av haugene i feltets sørlige del ligger på rad, cirka 8–10 meter fra brinken mot elva. Den største haugen ligger i feltets nordvestre del, cirka 20 meter inn fra vestbrinken av moen. Den er omkring 15 meter i diameter og omkring 1,5 meter høy. De andre ligger lenger inn på moen og er klart markerte. De fleste bærer preg av å være røvet, men noen synes urørte. De er omkring 6–10 meter i diameter og cirka 0,7–1 meter høye. Det er dessuten spor etter flere fangstanlegg og kullgroper i området, samt minst to såkalte hulveier fra førreformatorisk tid.

## Bebyggelser
Bebyggelsen på Hvervenmoen er knyttet til de to veiene Hvervenmoveien og Kartverksveien, nord på moen. Området rundt Kartverksveien er ferdig utbygd. Den største aktøren der er Kartverket, som ligger i enden av Kartverksveien. Området rundt Hvervenmoveien blir i øyeblikket utviklet med nye kontor- og forretningsbygg. Veien går i ei sløyfe rundt inne på den nordre delen av moen, sør for E16. En rekke kjente aktører har alt etablert seg der. Det gjelder blant annet Coop Norge med sitt byggevarekonsept Obs Bygg , Biltema, Europris, Rusta, Jula, Power (tidligere Expert), alle med butikker på omkring , Nordea, Viken Skog, Ringerikskraft med flere. Nye bygg er dessuten under oppføring inne på området, og atter andre er under planlegging.

## Referanser




## Eksterne lenker
* 
* 
* 
*
Jamboree on the Air

**Jamboree on the Air**, også kjent som **JOTA**, er et speiderarrangement som avholdes årlig den tredje helgen i oktober. JOTA ble første gang arrangert i forbindelse med speiderbevegelsens 50-årsjubileum i 1957.

Under JOTA hjelper radioamatører speidere med å kontakte andre speidere, gjerne i andre land, over kortbølgeradio.

JOTA arrangeres samtidig som Jamboree on the Internet (JOTI).

## Eksterne lenker
*
Kommunestyrevalg i Hemnes

## Folkeavstemninger
### [[Rådgivende folkeavstemning om tilslutning til EU 1994]]

### [[Rådgivende folkeavstemning om tilslutning til EF 1972]]

## Kommunestyrevalg
### 2011

### 2007

### 2003

### 1999

### 1995

### 1991

### 1987

### 1983

## Kilder
*Statistisk sentralbyrå

## Se også
*Hemnes
*Liste over Hemnes ordførere
Ramechhap (distrikt)

**Ramechhap ** er et av Nepals 75 distrikter. 

Distriktet hører til *Janakpur sone* i *Sentralregionen*. Hovedstad er Sindhulimadhi.

I vest grenser Ramechhap mot Kavrepalanchok, i nord mot Dolakha, i nordøst mot Solukhumbu, i sørøst mot Dhading og i sør mot Sindhuli.
 
I distriktet er det 55 landsbyutviklingskomiteer og ingen bykommune.

Levealderen er 61,0 år. Barnedødelighet pr. 1 000 fødte er 48,4.

Antallet buddhister skyldes bl.a. et stort innslag av tamang.

## Referanser


## Eksterne lenker
* Kart over Ramechhap-distriktet
* Kart med helsestatistikk (på engelsk)
Hverven

**Hverven** (gnr. 43) er en gammel storgård av typen vín-gård, som det finnes omkring  stykker av i Norge. Den ligger tett ved Europavei 16 i tidligere Norderhov herresdkommune, like under Tanberg og cirka fire kilometer sør for Hønefoss, i Ringerike kommune. Gården har blant annet gitt navn til Hvervenmoen, som den for en stor del eide sammen med Tanberg (som den også trolig opprinnelig ble skilt ut fra). Deler av Hvervenmoen utvikles nå som et attraktivt forretnings- og kontorområde, beliggende ved innfartsveien til Hønefoss syd og tvers over E16 for Ringerike sykehus.

Hverven (trolig av norr. *Hvarfvín*, i betydningen *varvende gressbeiter*) nevnes ikke i gamle diplomer, men er med stor sikkerhet svært gammel. Gårdnavnet kan ha sammenheng med at elva gjør en stor sving i dette området. Første gang gården nevnes i skriftlige kilder er i Norske Regnskaber og Jordebøger fra det 16de Aarhundrede. Først i 1528 under *Nordruff færing* (Norderhovs fjerding) på side 145 som *Huarren* (NRJ. IV 145), og deretter som *Huorffuen* i 1542 (NRJ. IV 580). I 1578, 1604 og 1617 er navnet skrevet som *Huerffuenn* og i 1657 som *Herfuenn*. Først i 1723 ser man det skrevet som *Hverven*. Om man legger gjengjerdsskatten i 1528 til grunn, 24 skilling, så må man anta at gården da ble regnet som en halvgård.

Hverven var i sin tid eiet av Anna Colbjørnsdatter, prestefruen som lurte svenskene under slaget på Norderhov natten til 29. mars i 1716. Nærmeste gård er Tanberggårdene, som er kjent fra kongesagaene som høvdingsete for Tanberg-ætten. Like ved ligger også Norderhov kirke fra middelalderen, opprinnelig bygget omkring år 1170, og Norderhov gamle prestegård. Prestegården er i dag synonym med Ringerikes Museum.

## Se også
* Liste over gårder i Ringerike
* Ringvoll
* Tanbergmoen
* Stavhella
* Galgefurua

## Referanser
Liste over tegnspråk

**Liste over [[tegnspråk]] i verden:**

## A
* Al-Sayyid-beduintegnspråk
* Amerikansk tegnspråk
* Argentinsk tegnspråk
* Aserbajdsjansk tegnspråk

## B
* Boliviansk tegnspråk
* Brasiliansk tegnspråk

## D
* Dansk tegnspråk

## F
* Finsk tegnspråk

* Fransk tegnspråk

## G
Georgisk tegnspråk

## M
* Martha's Vineyard-tegnspråk

## N
* Nederlandsk tegnspråk
* Nicaraguansk tegnspråk
* Norsk tegnspråk
* Nyzealandsk tegnspråk

## P
* Polsk tegnspråk
* Providencia-tegnspråk

## R
* Russisk tegnspråk

## S
* Sørafrikansk tegnspråk
* Svensk tegnspråk

## T
* Tysk tegnspråk

## U
* Urubú-tegnspråk

## Ø
* Østerriksk tegnspråk

## Se også
* Tegnspråk
* Taktilt tegnspråk
Endre Midtstigen

**Endre Midtstigen** (født 1986) er en norsk tidligere skuespiller. Han er mest kjent for sin rolle i filmen *[[Fritt vilt]]* (2006). Midtstigen vokste opp på Otta i Sel kommune i Oppland. Han er utdannet psykolog fra Universitetet i Oslo. 

## Referanser


## Eksterne lenker
*
Ole Andreas Øverland

**Ole Andreas Øverland** (født 17. mars 1855 i Trondhjem, død 20. juni 1911 i Kristiania) var en norsk historiker, skribent og statsstipendiat; kjent for å ha skrevet to utgaver av *Illustreret Norges historie*.

Øverland vokste opp i et borgerhjem, og tok artium i 1873. Han arbeidet deretter noen år som lærer i hjembyen før han i 1878 flyttet til Christiania og begynte å studere. Han avla aldri noen eksamen, dels på grunn av helsen, og dels fordi han allerede hadde begynt sitt forfatterskap. 1879-1885 arbeidet han i Riksarkivet. Fra 1885 skrev han for Folkebladet en serie hefter som ble til første utgave av *Illustreret Norges historie*; den utkom i 5 bind 1885-1895. I perioden 1887-1898 skrev han samtidig på en 12 binds *folkeutgave* av det samme verket; i perioder med gasje fra Stortinget. Da verket var ferdig utgitt ble han utnevnt til statsstipendiat fra 1898. 

Øverland skrev også en rekke andre studier, biografier, jubileumsberetninger, anmeldelser, bidrag til leksikon, og var en flittig og populær foredragsholder. Han skrev om Vinland, korstog, thranitterne, kong Karl Johan, Armfeldt, bygdemagasiner og Jotunheimen. Han karakteriseres av Terje Bratberg som «en av de mest produktive historikere Norge har fostret, og produksjonen overvelder ved sitt volum, men også kvalitetsmessig holder det mål».

Fra 1885 til 1891 ga han ut Illustreret Norgeshistorie i 5 bind hvorav det side består av 3 delbind:

1. Fra de ældste Tider til Slaget på Stiklestad (1030) (1885)

2. Fra kristendommens Indførelse til Magnus Erlingssøns Fald (1886)

3. Fra slaget i Norefjord (1184) til Mødet i Kalmar (1387) (1888)

4. Fra Mødet i Kalmar (1397) til Freden i Kjøbenhavn (1660) (1891)

5-1. Fra Enevoldsmagtens Indførelse (1660) til Norges Forening med Sverige (Novbr. 1814) Første Afdeling (1891)
Dekker perioden: 1660-1730.

5-2. Fra Enevoldsmagtens Indførelse (1660) til Norges Forening med Sverige (Novbr. 1814) Anden Afdeling (1891)
Dekker perioden: 1730-1808.

5-3. Fra Enevoldsmagtens Indførelse (1660) til Norges Forening med Sverige (Novbr. 1814) Tredie Afdeling (1891)
Dekker perioden: 1808-1814.

## Litteratur
* Axel Coldevin. «Ole Andreas Øverland» I: ''Norsk biografisk leksikon, 1. utg.
* Terje Bratberg. 
* sambok 191 bøker av O.A. Øverland

## Referanser


## Eksterne lenker
*
Lek og Lær Tredje Klasse: Det mystiske fjellet

***Lek og lær tredje klasse*** er et PC-spill fra Maxis der man hjelper roboten Botolf med å redde verden fra den grusomme Polly Smart.

## Handling
Polly Smart, datter av den kjente Professor Smart, har omprogrammert alle robotene slik at hun kan rette opp feilene hun hadde på en prøve hun hadde feil på ved å la dem gå tilbake i tid og «rette» opp feilene følge prøven. For eksempel den russiske roboten androvbot dro tilbake til gode gamle Kopernikus slik at Polly Smart ble verdens midtpunkt. For å redde verden følger vi helten Botolf på jakt etter de forsvunne robotene av spor gitt av Polly siden hun «er så snill» med «Snørrolf».

## Eksterne lenker
* ''Lek og lær tredje klasse'' på nb.no
*
Mobiado

**Mobiado** er en canadisk leverandør av mobiltelefoner i luksus-segmentet. Selskapet og merket Mobiado eies av Bonac Innovation, og ble lansert i 2004.

Deres første mobiltelefon var *Professional*. Da den ble lansert i 2004 var det den første mobiltelefonen som var produsert med CNC-styrte maskiner. Denne kom i nye versjoner i 2005, med nye materialer og oppgradert teknologi.

I 2007 lanserte de serien *Luminoso*, med 3G-teknologi, aluminiumsramme og safir-glass.

## Referanser

 
## Eksterne lenker
*
Karl Einar Henriksen

**Karl Einar Henriksen** (født 1964) er en norsk funksjonshemmet tidligere langrennsutøver fra Bleik i Andøy. Han representerte IL Trysilgutten og konkurrerte i klassene LW10 og LW11.

## Meritter
* Paralympiske vinterleker 2006
** Gull i langrenn; stafett 1x3,75 km + 2x5 km
** 17.-plass på 5 km sittende
** 16.-plass på 10 km sittende
** 18.-plass på 15 km sittende

* Paralympiske vinterleker 2002
** Bronse i langrenn; stafett
** 4.-plass på 10 km sittende
** 7.-plass på 5 km sittende
** 13.-plass på 15 km sittende

* Paralympiske vinterleker 1998
** Gull på 15 km sittende
** Gull på 10 km sittende
** Bronse på 5 km sittende
** 5.-plass på stafett

* VM for funksjonshemmede 2001
** Gull på 15 km sittende
** Sølv på stafett

* VM for funksjonshemmede 1996
** Gull på 10 km sittende

## Referanser


## Eksterne lenker
*
Liste over ordførere i Hemnes

**Liste over ordførere i Hemnes** er en liste over ordførere og varaordførere i Hemnes kommune (i Nordland) siden den ble slått sammen med Korgen kommune i 1964.

## Ordførere før 1964
* 1943&ndash;1944: Trygve Langseth, bonde, med varaordfører Asbjørn Paulsen, driftsbestyrer

## Se også
*Hemnes
*Kommunestyrevalg i Hemnes

## Referanser
Jump In!

***Jump In!*** er den 69. filmen produsert av The Walt Disney Company. Filmen hadde premiere i 2007. Filmen handler om en gutt, Izzy Daniels, som vil gå i sin fars fotspor ved å bli mester i boksing, og vinne Golden Glove. Han blir hindret i sin plan når han blir utfordret til å bli med i en hoppetaukonkurranse i stedet. Izzy oppdager en skjult side ved seg selv. Filmen er tatt opp i 2006 i Toronto, Canada.

## Handling
Isadore "Izzy" Daniels er en kjent bokser i Brooklyn, i håp om å vinne "Golden Gloves" slik som hans far og trener Kenneth tidligere gjorde. Izzy vinner en kamp mot Rodney, en klassekamerat og nabolagets største mobber. Izzys nabo, Mary Thomas, en nederlandsk spiller på et lag som heter Joy Jumpers. Selv om de ofte krangler, forstår vennene deres at de er forelsket i hverandre.

Izzy bringer sin yngre søster, Karin, og vennene hennes til den regionale nederlandske konkurransen, for å se Mary og hennes lagkamerater, Shauna, Keisha og Yolanda. Joy Jumpers tar fjerde-plassen, og kvalifiserer seg så vidt til finalen. Men Yolanda forlater laget og blir med deres konkurrenter - de nederlandske dragene. Joy Jumpers må finne en annen lagkamerat, ellers kan de ikke konkurrere lenger i det hele tatt.

## Roller
* Corbin Bleu, «Izzy Daniels»
* Keke Palmer
* Laivan Greene
* Shanica Knowles
* David Reivers
* Kylee Russell
* Rebecca Williams

## Sanger
Det ble produsert en CD fra Disney Records med alle sangene fra *Jump in!*.

### Sporliste
#«It's on» &ndash; NLT
#«It's My Turn Now» &ndash; Keke Palmer
#«Push It to the Limit» &ndash; Corbin Bleu
#«Vertical» &ndash; T-Squad
#«Where Do I Go from Here» &ndash; Sebastian Mego
#«Jump to the Rhythm» &ndash; Jordan Pruitt
#«Jumpin'» &ndash; Keke Palmer
#«Go (Jump! Mix») &ndash; Jupiter Rising
#«I'm Ready» &ndash; Drew Seeley
#«Gotta Lotta» &ndash; Prima J
#«Live It Up (Jeannie Ortega song)» &ndash; Jeannie Ortega
#«Jump» &ndash; Lil' Josh
#«Let It Go» &ndash; Kyle

## DCOM Extra
Det ble laget tre korte videoer for *Jump In!* med en liten titt bak scenen som ble vist i reklamen på Disney Channel med DCOM Extra (Disney Channel Original Movie Extra). De hadde bestemt at de skulle dubbe dem til norsk for og gjøre dem vennlige for små barn som ikke kan lese.

## Eksterne lenker
* 
* 
*
Gresso

**Gresso** er en tidligere kommune i distriktet Locarno i kantonen Ticino i Sveits. Kommunen ble skilt ut fra storkommunen Vergeletto i 1882. Den 10. april 2016 ble de tidligere kommunene Vergeletto, Gresso, Mosogno og Isorno slått sammen med kommunen Onsernone.

Som selvstendig kommune hadde Gresso et areal på 11,1 km² og innbyggertallet var 35.

## Referanser


## Eksterne lenker
*
Upper Street

**Upper Street** er hovedgaten i Islington i London. 

Den er en del av hovedveien A1, og går fra krysset mellom A1, Pentonville Road og City Road, nordover forby Angel undergrunnsstasjon, forbi Business Design Centre, deler seg ved Islington Green der Essex Road tar av, går forbi kinoen Screen on the Green, rådhuset og ender ved Highbury and Islington undergrunnstasjon der A1 fortsetter som Holloway Road. 

Gaten har mange fasjonable butikker, restauranter og teatre, spesielt i den nordlige delen. Et kjent sted er den nå nedlagte restauranten Granita, hvor Tony Blair og Gordon Brown skal ha gjort opp om lederskapet i Labour Party etter valgseieren. Det er også mange barer, og gaten sies å ha flere serveringssteder enn noen annen gate i Storbritannia. 

Det er et antikvitetsmarked ved Camden Passage, og på Chapel Market ved Angel selges frukt og grønt, klær og annet. 

I 2005 startet bydelsforvaltningen prosjektet «Technology Mile», hvor det ble lagt opp trådløs internettforbindelse langs hele gaten. Ved hjelp av rutere på lyktestolpene kan alle med trådløst nettverkskort koble seg til bydelens tjenester og gjennom denne til internett langs hele gaten, også inne på kaféer og barer.
Yves Brayer

**Yves Brayer** (født	18. november 1907 i Versailles, død 29. mai 1990 i Paris) var en fransk maler.

Han vant Prix de Rome i 1930. Medlem av det franske akademi, malerseksjonen fra 1957. Virket som lærer ved *académie de la Grande Chaumière* i femten år, var visepresident ved høstsalongen og konservator ved Musée Marmottan i Paris.

## Referanser
Niall Glúndub

**Niall Glúndub mac Áedo** (født 870, død 14. september 919) var overkonge av Irland fra 915 til 919. Niall tilhørte klanen Cenél nEógain av den nordlige Uí Néill, og var sønn av den tidligere overkongen Aed Finliath.

Den første referansen til Niall i annalene er i 911 når han etterfølger sin bror Domnall mac Áeda som konge av Ailech. Han utvidet sitt maktområde til også å gjelde nabokongedømmene, og seiret over kongene av Dál nAraidi og Ulaid i slagene ved Glarryford (i dagens grevskap Antrim) og Ballymena. Han utfordret også overkongen Flann Sinna mac Maíl Sechnaill fra  Clann Cholmáin (Sørlige Uí Néill), men tapte for ham i et slag ved Crossakeel i Mide. 

Etter Flanns død i 914 etterfulgte Niall ham som overkonge i 915. Anført av to høvdinger fra Ivarætten, Sigtrygg Caech og Ragnvald vendte norrøne styrker tilbake til Irland og områdene rundt Dublin i 917. Nialls styrker utkjempet et større slag mot dem i 917, uten at han klarte å forhidre at Sigtrygg tok Dublin i besittelse. Med støtte fra klanene i hele den nordlige delen av Irland (Leth Cuinn), fikk han likevel anerkjennelse også av sørlige Uí Neill som overkonge, og hadde solid støtte i sin fortsatte krigføring mot de norrøne. Men trass i Niall offensiver fortsatte de norrøne å bosette seg i stort antall, og de anla befestnigner i Dublin og andre havner på østkysten. I 919 rykket Niall inn i Leinster med støtte fra Uí Néill klanene, styrker fra Airgíalla og Ulaid. Styrkene hans ble imidlertid knust av den norrøne hæren under Sigtryggs ledelse i slaget ved Kilmashoge, utenfor Dublin, 14. september 919. Niall selv og flere andre småkonger som støttet ham ble drept i slaget. Flann Sinnas sønn Donnchad Donn etterfulgte ham som overkonge, hans egen sønn Muirchertach mac Néill som konge av Ailech.

## Se også
*Annalene av de fire mesterne
*Inisfallen-annalene
*Ulster-annalene

## Referanser


## Litteratur
*Donnchadh Ó Corraín, «*Vikings in Ireland and Scotland in the Ninth Century*». I: *Peritia* 1998. Årbok for *Medieval Academy of Ireland*. issn 0332-1592 pdf
*Donnchadh Ó Corraín, *The Vikings & Ireland* pdf
*Webb, Alfred. *A Compendium of Irish Biography: Comprising Sketches of Distinguished Irishmen and of Eminent Persons Connected with Ireland by Office or by Their Writings*, New York: Lemma Publishing Corporation, 1970.
Mads Dahm

**Mads Dahm** (født 21. oktober 1988 i Oslo) er en norsk tidligere fotballspiller som senest spilte for Lyn Fotball. Han er en stor og sterk midtstopper på 195 cm. Han har god teknikk i forhold til sin størrelse og posisjon på banen. Han har ikke alltid spilt midtstopper. Senest i 2010 i Adeccoligaen var han av Gunnar Halle tiltenkt en rolle som oppspillspunkt i en 4-3-3-formasjon, men grunnet skade og Lyn sin forkortede sesong grunnet konkursen fikk han lite spilletid. 

Han vokste opp på Nordberg i Oslo og startet å spille fotball i Ski- og Fotballklubben Lyn som syvåring. Han debuterte for Lyn i cupen 11. mai 2006 mot Fossum IF og i Tippeligaen mot Sandefjord Fotball i serieåpningen i 2007. Han er yngre bror av Fredrik Dahm og brødreparet spilte sammen for Lyn i 2009. Sammen med Tommy Berntsen og Petter Furuseth bidro han til å redde profflisensen til Lyn for 2010-sesongen ved å investere i klubben. 19. januar 2010 ble det annonsert av Lyn at han hadde signert en kontrakt som strakk seg ut 2011.
 
Som en følge av Lyns konkurs rakk han aldri å fullføre denne kontrakten og i august 2010 underskrev han en kontrakt med Lillestrøm Sportsklubb sammen med Tom Sadeh. På grunn av klubbens pressede økonomi fikk han ikke tilbud om ny kontrakt med Lillestrøm etter 2010-sesongen til tross for at han var ønsket med videre av trener Henning Berg. I februar 2011 annonserte han at han vendte tilbake til Lyn for å spille for klubbens 4.-divisjonslag til tross for et tilbud fra en Tippeligaklubb og interessenter i utlandet. 

Dahm spilte samtlige kamper for Lyn i 2011-sesongen, som endte med opprykk, og han bar kapteinsbindet mesteparten av høstsesongen. Fra 2012-sesongen var han Lyn sin faste kaptein. Han pådro seg en skade i 1. runde i cupen mot Vålerenga Fotball og var ute store deler av sesongen.  

## Karrierestatistikk

## Referanser


## Eksterne lenker
* 
* Profil på lynfotball.net
* Triksevideo på Youtube.com: The young Mads Dahm (Den unge Mads Dahm)
Camden Market

**Camden Market** er et stort marked i Camden Town i London. Det er det fokusert mot yngre mennesker, og er det største åpne handleområdet i byen. Markedet er en stor turistattraksjon, og tiltrekker seg ca. 300&nbsp;000 besøkende, hver eneste helg.

Markedet oppstod i 1974 da Camden Lock kunsthåndverksmarked ble åpnet; riktignok hadde det allerede før dette vært et lokalt gatemarked i Inverness Street, men det hadde en helt annen karakter og har nå blitt oppslukt av Camden Market. 

Camden Market består av seks markeder som ligger ved siden av hverandre men organiseres separat:
* Camden Lock Market &ndash; fokuserer på kunsthåndverk, for det meste innendørs
* Stables Market &ndash; det største av de seks, for det meste klær og møbler, men også en del annet
* Camden Canal Market &ndash; utendørsmarked, for det meste klær
* Buck Street Market &ndash; utendørsmarked, for det meste klær
* Electric Ballroom &ndash; innendørsmarked, holdes lørdager og søndager
* Inverness Street &ndash; tradisjonelt gatemarked

De fleste av butikkene i Chalk Farm Road er også rettet mot en yngre kundekrets, og mange av dem har åpne fasader slik at de i praksis blir en del av markedet. 

I 2006 begynte konstruksjonen av en stor markedshall mellom Stables Market og Camden Lock Market. Dette området ble tidligere brukt til utendørs markedsboder. 

Det ligger flere konsertsteder i nærheten, og flere kjente band har tilknytning til markedet. Medlemmene av Madness kjøpte sine første mokasiner hos British Boot Market, som forøvrig var den første distributøren av Doc Martens i Storbritannia. Mellom 1976 og 1979 øvde The Clash i en av markedets lager bygninger.

På kvelden 9. februar 2008 rundt klokka 19:00 lokal tid brøt det ut en stor brann i Camden Market. Ifølge flere medier skal det være snakk om store ødeleggelser under brannen.

## Referanser


## Eksterne lenker
*
Batrachomyomachia

**Batrachomyomachia** (gresk: βάτραχος, *[[frosk]]*, μῦς, mus, og μάχη, krig) eller *Froske- og musekrigen* er et komisk epos, og en parodi på Homers *[[Iliaden]]*.

Verket ble av romerne tilskrevet før nevnte Homer, mens Plutark (*De Herodoti Malignitate*, 43) mente at Pigres fra Halikarnassos (bror eller sønn av Artemisia I av Caria og alliert med Xerxes I av Persia) var forfatteren. Moderne litteraturforskere har imidlertid ment at verket bør tilskrives en navnløs forfatter på Aleksander den stores tid.

På engelsk brukes ordet *batrachomyomachia* om «tåpelig krangel». Det tyske ordet *Froschmäusekrieg* brukes på en lignende måte.

## Handlingen
En mus møter froskekongen, og blir invitert hjem til ham. Mens frosken svømmer over sjøen med musa på ryggen, møter de en vannsnok; frosken glemmer at han har musa på ryggen, og dukker for å unngå snoken. Musa drukner. Andre mus som ser dette fra bredden, løper for å varsle andre mus. Musene væpner seg til strid for å hevne froskekongens svik, og sender en budbringer til froskene for å erklære krig. Froskene klandrer sin konge, mens kongen benekter det hele. Guden Zevs har sett tildragelsene, og foreslår at gudene skal ta parti i striden. Gudinnen Athene skal bistå musene, men nekter. Gudene beslutter seg til sist til å se på, heller enn å engasjere seg. Kampen utvikler seg til musenes fordel, og Zevs beordrer en styrke av krabber til å bistå froskene. Musene, som er hjelpeløse mot de brynjekledte krabbene, trekker seg tilbake. Endagerskrigen opphører ved solnedgang.

## Norsk variant
Den norske tegneren Theodor Kittelsen laget i 1884/1885 laget en serie på 12 illustrasjoner til verket. Kittelsen var etter alt å dømme inspirert av en tysk barnebokutgave fra 1878, illustrert av Fedor Flinzer. Kittelsen stilte ut tegningene i München, hvor han bodde på denne tiden, og noen av dem ble også trykt i tyske aviser, men han greide ikke å få en forlegger til å utgi tegningene og eposet i bokform. Tegningene havnet til sist hos den svenske kunstsamleren Pontus Fürstenberg (1827–1902), og etter hans død i Göteborgs konstmuseum. I 1928 ble *Batrachomyomachia : striden mellan grodorna och mössen* utgitt i det svenske kulturtidsskriftet *Ord och Bild*.

## Litteratur
* Chapman, George (overs.) (2001): *Homer's Batrachomyomachia, Hymns and Epigrams*. Adamant Media Corporation. ISBN 1402181833
* Koefoed, Holger; Økland, Einar (1999): *Th. Kittelsen, kjente og ukjente sider ved kunstneren*. Stenersen. ISBN 82-7201-263-4

## Eksterne lenker
* En engelsk, illustrert prosaversjon av verket
Den internasjonale paralympiske komité

**Den internasjonale paralympiske komité** (IPK) er en internasjonal idealistisk organisasjon for idrettsutøvere med funksjonshemning. 

IPK ble stiftet 22. september 1989, for å «sette paralympiske idrettsutøvere i stand til å oppnå sportslig utmerkethet og inspirere og begeistre verden». De organiserer i dag blant annet De paralympiske lekene. Organisasjonen er satt sammen av representanter for 179 nasjonale paralympiske komiteer, fire internasjonale organisasjoner for sport for funksjonshemmede samt fem regionale paralympiske organisasjoner. Hovedkvarteret ligger i Bonn i Tyskland.

## Presidenter i IPK

## Se også
*Special Olympics
*Special Olympics Norge
*Norges idrettsforbund og olympiske og paralympiske komité
*Norges Funksjonshemmedes Idrettsforbund
*Den internasjonale olympiske komité

## Referanser


## Eksterne lenker
*
Borough Market

**Borough Market** er et matmarked som driver både grossist- og detaljsalg. Det ligger i The Borough i Southwark i London, og er et av de største matmarkedene i verden. Utvalget dekker alle verdenshjørner, og markedet regnes for å holde svært høy kvalitet. 

Grossistmarkedet er åpent på morgenen alle ukedager, mens detaljhandelen bare er åpen på torsdag, fredag og lørdag. Historisk er det frukt og grønnsaker som har vært de viktigste varene, men i senere år har man også begynt å selge alle slags delikatesser. Mange gårdbrukere selger sine produkter på markedet, og det samme gjør en del store selskaper. 

Det første markedet på stedet er nevnt allerede i 1276. Det lå ved Southwark-enden av London Bridge, og var et ståkete sted med mange problemer. Det ble så flyttet til St Margarets kirke på High Street. I 1550 gav Edvard VI et charter til City of London slik at Corporation fikk kontroll over alle markeder i Southwark. Dette ble bekreftet av Karl II i 1671. Men markedet forårsaket så store trafikkproblemer at det ble nedlagt gjennom et parlamentsvedtak i 1754. 

Vedtaket åpnet for at lokale innbyggere kunne åpnet et nytt marked et annet sted, og i 1756 ble et område på 18&nbsp;000&nbsp;m² i Rochester Yard tatt i bruk. I løpet av det 19. århundre vokste det til å bli et av byens viktigste markeder. 

De nåværende bygningene er fra 1851, med noen senere endringer. Inngangen er i art deco-stil, og ble reist i 1932. 

Markedet administreres av seksten styremedlemmer som må bo i området. 

Borough Market og området rundt har blitt brukt i innspillingen av flere filmer, som *[[Bridget Jones' Diary]]* (2001), *[[Lock, Stock and Two Smoking Barrels]]* (1998) og *[[Harry Potter og fangen fra Azkaban (film)|Harry Potter og fangen fra Azkaban]]* (2004).
Kirby Ann Basken

**Kirby-Ann Katarina Basken** (født 12. august 1985 i Lørenskog) er en norsk-filippinsk modell og programleder, kjent som vinneren, etter en tidligere andreplass, av Frøken Norge i 2007 og dermed også Norges representant i Miss Universe i Mexico samme år. Hun har også vunnet *Miss Photogenic Award* og *Olympus new Face of the Year*.

Basken har også vært aktiv i flere filippinske arrangementer og har vunnet blant annet *Mutya ng Pilipinas Asia-Pacific International*. Med seieren i Frøken Norge fikk Basken stor oppmerksomhet på Filippinene med offentlig pressemelding og medievirksomhet. På siden av modellyrket har Basken også jobbet som programleder i TV-programmet *[[Sonen]]* på TV 2 og har også deltatt i radio. Hun er omtalt internasjonalt av flere kjente magasiner som *[[Cosmopolitan (magasin)|Cosmopolitan]]*, *[[FHM]]* (forsidepike på den norske utgaven), *[[Se & Hør]]*, *[[Her og Nå (ukeblad)|Her og Nå]]*, *[[Mag]]*, *[[Mod Magazine]]*, *[[Metro (magasin)|Metro]]*, *[[People Asia]]*, *[[Candy (magasin)|Candy]]*, *[[Chalk]]* og *[[Status Mag]]*. I 2007 ble hun listet blant de 58 vakreste kvinnene i verden i *[[The Girls of FHM 2007]]*. Hun er også rangert som en av de 33 peneste damene i Norge av bladet *[[Elle Mann]]*.

Basken har også vært med i flere reklamer for Pepsi og Thune smykker.

## Referanser
  

## Eksterne lenker
* Kirby Ann Basken is no. 67 Most Beautiful Pinay of 2007 (Starmometer, 6. november 2007)
Grasmyr (Lenvik)

**Grasmyr** eller **Grasmyra** (nordsamisk: *Rásmiiru*) er ei langstrakt bygd på Senja og i Senja (kommune), fra 1. januar 2020 (tidligere i Lenvik kommune), Troms. Bygda ligger langs Grasmyrbotn ved Gisundet, 5 km nord for Silsand. Fylkesvei 861 går gjennom bygda. Fra Grasmyrbotn går det også kommunal vei vestover mot Kvanli og Nybygda. Midt i Grasmyrbotn ligger byggefeltet Botnlia.

Grasmyr tilhører Silsand skolekrets og Silsand poststed (9303).

Midt i bygda ligger Grasmyr Grendehus, som drives av Grasmyr Bygdelag. I tillegg har Grasmyr Sanitetsforening tilhold i grendehuset.

Artisten Maria Mittet, som representerte Norge i Eurovision Song Contest 2008, vokste opp på Lakselvnes ved Grasmyr.

## Grunnkrets
**Grasmyr grunnkrets** strekker seg fra Skoghus til Lakselvnes, samt et stykke innover mot Grasmyrskogvatnet. Grasmyr grenser i sør til Olsborg, i vest til Kvanli og i nord til Grasmyrskogen og Skognes. Over Gisundet i øst ligger Trollvik. Areal: 11,58 km².

Innbyggertall i Grasmyr grunnkrets:

## Referanser
Vera Gebuhr

**Vera Gebuhr** (1916–2014) var en dansk skuespiller. Hun ble født i Odense og gjennomgikk elevskolen på byens teater 1935–1936. Fra 1937 til 1939 oppholdt hun seg på Det kongelige Teaters elevskole.

Hun var ansatt på Folketeatret i København 1939–1964 og medvirket deretter i en rekke roller på diverse københavnske scener helt opp i høy alder.

I Norge er hun kjent som den stadig mer nevrotiske Frk. Jørgensen i Damernes Magasin i TV-serien *[[Matador (TV-serie)|Matador]]*. Hun hadde senest i 2004 hovedrollen i filmen *Afgrunnen*.

Hun var gift med journalisten Palle Fønss og sivilingeniør Thomas Vrang.

I 1997 mottok hun Preben Neergaards hæderslegat.

## Filmografi
* *[[Flådens blå matroser]]* – 1937
* *[[Tag det som en mand]]* – 1941
* *[[Frøken Vildkat]]* – 1942
* *[[Som du vil ha' mig]]* – 1943
* *[[Møllen]]* – 1943
* *[[Lev livet let]]* – 1944
* *[[Elly Petersen]]* – 1944
* *[[Besættelse]]* – 1944
* *[[Hans store aften]]* – 1946
* *[[Diskret ophold]]* – 1946
* *[[Ta', hvad du vil ha']]* – 1947
* *[[For frihed og ret]]* – 1947
* *[[Kampen mod uretten]]* – 1949
* *[[Min kone er uskyldig]]* – 1950
* *[[Lynfotografen]]* – 1950
* *[[Familien Schmidt]]* – 1951
* *[[Vi som går køkkenvejen]]* – 1953
* *[[Kriminalsagen Tove Andersen]]* – 1953
* *[[Blændværk]]* – 1955
* *[[Kispus]]* – 1956
* *[[Skovridergården]]* – 1957
* *[[Ingen tid til kærtegn]]* – 1957
* *[[Krudt og klunker]]* – 1958
* *[[Ballade på Bullerborg]]* – 1959
* *[[Oskar]]* – 1962
* *[[Duellen]]* – 1962
* *[[Et døgn uden løgn]]* – 1963
* *[[Premiere i helvede]]* – 1964
* *[[Gertrud]]* – 1964
* *[[Nøglen til Paradis]]* – 1970
* *[[Far til fire i højt humør]]* – 1971
* *[[Tjærehandleren]]* – 1971
* *[[Den forsvundne fuldmægtig]]* – 1971
* *[[Farlige kys]]* – 1972
* *[[Mig og Mafiaen]]* – 1973
* *[[Mafiaen, det er osse mig]]* – 1974
* *[[Pas på ryggen, professor]]* – 1977
* *[[Olsen-banden overgiver sig aldrig]]* – 1979
* *[[Pengene eller livet]]* – 1982
* *[[Kurt og Valde]]* – 1983
* *[[Min farmors hus]]* – 1984
* *[[Sidste akt]]* – 1987
* *[[Elvis Hansen - en samfundshjælper]]* – 1988
* *[[Europa (film)]]* – 1991
* *[[Sort høst]]* – 1993
* *[[Davids bog]]* – 1996
* *[[Riget II]]* – 1997
* *[[Let's Get Lost]]* – 1997
* *[[Afgrunden]]* – 2004

## Referanser




## Eksterne lenker
* 
* 
* Vera Gebuhr intervju i Ud & Se
Oliver Tambo

**Oliver Reginald Tambo** (født 27. oktober 1917, død 24. april 1993) var en sørafrikansk anti-apartheid-politiker og en sentral skikkelse i African National Congress (ANC). 

## Liv og virke
Tambo ble født i Mbizana i det østlige Mpondoland, i det som i dag er Eastern Cape, og var av Xhosafolket. 

I 1940 ble han, sammen med flere andre, blant andre Nelson Mandela, utvist fra Fort Hare University etter å ha deltatt i en studentstreik. I 1942 dro han tilbake til sin tidligere skole i Johannesburg for å undervise i naturvitenskap og matematikk. 

Tambo var, sammen med Mandela og Walter Sisulu, en av grunnleggerne av ANC Youth League i 1943. Ungdomsorganisasjonen foreslo at man skulle endre taktikken i antiapartheid-arbeidet. Tidligere hadde ANC forsøkt å fremme sin sak ved opprop og demonstrasjoner, men ANC Youth League følte at dette var utilstrekkelig til å oppnå gruppens målsetninger, og foreslo sitt eget «handlingsprogram». Dette programmet anbefalte virkemidler som boikott, sivil ulydighet, streiker og samarbeidsnekt. 

I 1955 ble Oliver Tambo generalsekretær i ANC, etter at Walter Sisulu ble satt i husarrest av den sørafrikanske regjeringen. i 1958 ble han varapresident for ANC, før han i 1959 ble dømt til fem års husarrest av regjeringen.

Som en reaksjon på dette ble Tambo sendt utenlands av ANC for å mobilisere internasjonal motstand mot apartheid. Han var involvert i dannelsen av South African United Front, som bidro til at Sør-Afrika ble ekskludert fra Samveldet av nasjoner i 1961. I 1967 ble Tambo fungerende president i ANC, etter at Albert Lutuli døde. I 1985 ble han gjenvalgt som president i ANC. Han fikk et alvorlig slag i 1989, men fortsatte å være et symbol for antiapartheid-arbeidet både utenlands og i Sør-Afrika.

Han kom tilbake til Sør-Afrika i 1991 etter over 30 års eksil i Zambia. Tambo døde på grunn av komplikasjoner etter et nytt slagtilfelle i april 1993.

## Ettermæle
Den 27. oktober 2006 fikk den internasjonale flyplassen i Johannesburg navn etter Tambo og ble kalt OR Tambo internasjonale lufthavn. Tambo ble i 2012 posthumt tildelt Mapungubwe-ordenen i platina.

## Referanser


## Eksterne lenker
* ANC-biografi
Fram

**Fram** kan ha flere betydninger:

## Fartøy
* «Fram» – en polarskute bygd etter initiativ av Fridtjof Nansen og brukt av Fridtjof Nansen, Otto Sverdrup og Roald Amundsen
* MS «Fram» – cruiseskip eid av Hurtigruten ASA, men ikke benyttet som hurtigruteskip
* MS «Fram» (1909) – turistbåt, ombygd fra slepefartøy, på Nisser og Vråvatn i Telemark
* «Fram» (transportfartøy) – transportfartøy i Sjøforsvaret, senere losjiskip, lekter og lastebåt
* «Fram» – navn på «Ryvingen» (losskøyte) i perioden 1919–1953

## Organisasjoner
* Fram-Sandsøy Sportsklubb – fleridrettslag i Bjarkøy
* Idrettsforeningen Fram – fleridrettslag i Larvik
* Idrettslaget Fram – fleridrettslag i Skatval i Stjørdal
* Fram Reykjavík – fotballklubb på Island
* Studentforeningen Fram – radikal studentforening i 1800-tallets Kristiania
* Det Norske Folkeforsikringsselskab Fram
* Fram forlag – norsk forlag

## Steder
* Framfeltet – oljefelt i Nordsjøen
* Fram (krater) – nedslagskrater på Mars

## Annet
* ''Fram'' (ukeblad) – landsmålsblad utgitt i Kristiania på 1870-tallet
* Fram (Tolkien) – drakedreper fra Tolkiens fantasiverden
* Frammuseet
* Fram (Møre og Romsdal) – markedsnavnet på kollektivtrafikken i Møre og Romsdal fra 2016
* Fram (retning)
SS «Christian Radich»

**SS «Christian Radich»** er en tremastet fullrigger, bygget ved Framnæs Mekaniske Værksted i Sandefjord, med levering den 17. juni 1937. Eier er *Stiftelsen Skoleskipet Christian Radich*, etablert ved en donasjon fra rittmester, trelasthandler og skipsreder Christian Radich.

«Christian Radich» ble kjent gjennom filmen *[[Windjammer]]* som hadde suksess i en rekke land. Skipet ble også benyttet i TV-serien *[[Onedinlinjen]]* fra BBC, som ble sendt på TV på 1970-tallet.

## Om skipet
Skipet er bygget i klinket stål, kallesignal er LJLM, hjemmehavn er Oslo og IMO-nummer er 5071729. Skipet var tidligere klasset i Det Norske Veritas (DNV) og er bygget til klassen +1A1, E0, og ble deretter klasset i DNV GL, som i 2021 byttet navn til DNV. Skipet har følgende tekniske spesifikasjoner:
* Masthøyde: 37,7 meter
* Seilføring: 27 seil
* Seilareal: 1&nbsp;360 m²

Den faste besetningen er på ca. 18 personer, og skipet kan i tillegg ha med 88 kadetter/medseilere. Skipet ble opprinnelig bygget som et skoleskip for opplæring av sjøfolk til den norske handelsflåten, og ble brukt til det i mange år. Fra 1999 har driften siktet seg inn mot chartermarkedet og mot betalende medseilere. Fra 2005 til 2015 hadde Befalsskolen for Sjøforsvaret befalselever om bord i «Christian Radich».

## Windjammer
Skuta deltok i filmen Windjammer: The Voyage of the Christian Radich i 1958. Med Christian Radich fra Oslo, via Karibien til New York og tilbake til Oslo.

«Windjammer» er gjenbrukt som navn på Christian Radichs livsmestringsprogram for ungdom mellom 16 og 25 som står utenfor arbeid eller skole. Siden starten av Windjammerprosjektet har 107 ungdommer fordelt på 4 tokt deltatt. I forkant og etterkant av samlingene lærer ungdommene mer om seg selv, i form av gruppearbeid og øvelser og om bord er alle en del av et vaktlag, hvor alle er like viktige for at skuta skal gå fremover.

## Regattaer
«Christian Radich» seiler ofte i *[[The Tall Ships' Races]]*, og har vunnet der i 2005, 2007 og 2008.

## Se også
* SS «Statsraad Lehmkuhl»
* SS «Sørlandet»

## Referanser


## Eksterne lenker
* 
*
Kvanli

**Kvanli** (**Kvannlia**) er ei bygd og en grunnkrets i Senja kommune, Troms. Bygda ligger på Senjas innside, mellom Grasmyrbotn og Høglia. Kvannlia og området rundt er preget av landbruk, og det ligger flere småbruk her. Veien gjennom bygda er kommunal, og er ikke asfaltert. Veien går mellom fylkesvei 861 i Grasmyrbotn og fylkesvei 86 ved Høglia. 

Skoler, barnehager og posttjenester er på Silsand.

## Grunnkrets
Grunnkretsen **Kvanli** tilhører Silsandområdet og består av bygdene Kvannlia, Nybygda, Tverrelva, Sandbakken, Leirbakkmoen og Nordlia. De tre sistnevnte ligger langs Fv 229. Her ligger dessuten Sandbakken kapell. Areal: 32,53 km².

Innbyggertall:

## Referanser
Nils Gabriel Djurklou

**Nils Gabriel Djurklou** (født 24. juli 1829 i Närke, død 31. mars 1904 i Örebro) var en svensk friherre, arkeolog og folkeminnesamler.

Djurklou stiftet i 1856 *Föreningen för Nerikes folkspråk och fornminnen*, Sveriges eldste distriktslag innen forminnevern. Blant hans bøker kan nevnes *Ur Nerikes folkspråk och folklif* (1860), *Från Vermlands finnskogar* (1873), *Unnarsboarnes seder och lif* (1874) om *Södra Unnaryds socken* i Småland, *Sagor och äfventyr berättade på svenska landsmål* (1883), illustrert av Carl Larsson, *Lifvet i Kinds härad i Vestergötland i början af sjuttonde århundradet* (1885). 

Djurklou er kjent for Norge fordi Nordahl Rolfsen brukte flere av hans eventyr i sin *Lesebok for folkeskolen*. Djourklou og Rolfsen samarbeidet med illustratørene Erik Werenskiold og Theodor Kittelsen, som i 1887 illustrerte en norsk utgave av eventyrene. Samlingen ble sist gjenutgitt i 1971.

Djurklou var også engasjert i næringsutvikling, og han var medlem av flere vitenskapelige selskaper.

## Referanser
Kides

**Kides** ([kjˈiːdes]; finsk: *Kitee*) er en by og kommune i landskapet Norra Karelen i Finland. Den grenser til Russland (Republikken Karelia) og de finske kommunene Tohmajärvi, Rääkkylä, Nyslott og Parikkala. Kommunen er enspråklig finsk. Kides hadde .

Ved krigsavslutningen i 1944 ble den østlige del av kommunen avstått til Russland.

Noen kjente folk fra Kides er Tuomas Holopainen, Jukka Nevalainen og Emppu Vuorinen fra det kjente Heavy Metal-bandet Nightwish. Også deres tidligere vokalist Tarja Turunen kommer derfra.

## Referanser


## Eksterne lenker
*
Øverschlesiske industriområde

**Det øverschlesiske industriområde** (polsk *Górnośląski Okręg Przemysłowy*, forkortet *GOP*) er det største industriområdet i Polen, og landets største senter for kull- og tungindustri. Det omfatter industrienheter i regionene Øvre Schlesien (sentraløstlige del) og Zagłębie Dąbrowskie. 

Begrepet brukes ofte synonymt med *Katowice-agglomerasjonen*, som har en befolkning på over 2,8 millioner mennesker. Skjønt industriområdet og agglomerasjonens areal i stor grad overlapper hverandre er dette i virkeligheten to strukturelt forskjellige begrep, da agglomerasjoner omfatter alle byer – ikke nødvendigvis de med industrielle funksjoner.

Områdets største by er Katowice. Andre viktige byer er Bytom, Gliwice, Jaworzno, Zabrze, Tarnowskie Góry, Tychy, Sosnowiec og Siemianowice Śląskie.
Susse Wold

**Susse Wold** (*Lise Wold*) (født 1938) er en dansk skuespiller. Susse Wold ble utdannet skuespiller ved Privatteatrenes elevskole i 1958–1960. I perioden 1964–1971 var hun ansatt ved Det kongelige Teater.

Hun er datter av Knud Wold og Marguerite Viby. I en årrekke var hun sammen med skuespilleren Erik Mørk, som hun fikk sønnen Christian Mørk med i 1966. I 1983 giftet hun seg med skuespilleren Bent Mejding.

I Norge er hun kjent fra TV-serien Matador, i rollen som *Gitte Graa*, overklasseelskerinnen til *Jørgen Varnæs* (Bent Mejding).

## Filmografi (utvalg)
* *[[Charles' tante]]* – 
* *[[Jetpiloter]]* – 
* *[[Den grønne elevator]]* – 1961
* *[[Den kære familie]]* – 
* *[[Det stod i avisen]]* – 1962
* *[[Tre piger i Paris]]* – 
* *[[Sommer i Tyrol]]* – 
* *[[Mord for åbent tæppe]]* – 1964
* *[[Halløj i himmelsengen]]* – 
* *[[Tre små piger]]* – 
* *[[Hurra for de blå husarer]]* – 
* *[[Manden på Svanegården]]* – 
* *[[Bejleren - en jysk røverhistorie]]* – 
* *[[Den kroniske uskyld]]* – 
* *[[Jakten (2012)|Jakten]]* – 
* *[[Et glass til]]* – 
* *[[Skyggen i mit øje]]* – 

## Priser og utmerkelser (utvalg)
* 1969 – Mottaker av Tagea Brandts Rejselegat
* 1970 – Olaf Poulsens Mindelegat
* 2010 – Modersmål-Prisen
* 2014 – Bodilprisen for beste kvinnelige birolle i *[[Jakten (2012)|Jakten]]*

## Referanser


## Eksterne lenker
* 
*
Robert Delaunay

**Robert Delaunay** (født 12. april 1885 i Paris, død 25. oktober 1941 i Montpellier) var en fransk maler. Han var gift med den russiske kunstnerinnen Sonia Delaunay-Terk. Delaunay har gjort seg kjent for orfismen, som forener fauvismens sterke fargebruk med  kubismens betoning av geometriske figurer.

## Referanser


## Eksterne lenker
* 
* 
* 
* Sitater og bilder fra artchive.com
* Om kunstneren i artcyclopedia.com
* Oversikt: Peggy Guggenheim Collection site
* Robert Delaunay, brev til August Macke, 1912
Søndre Buskerud politidistrikt

**Søndre Buskerud politidistrikt** er nå en del av Sør Øst politidistrikt. Gamle Søndre Buskerud politidistrikt dekket elleve kommuner. Ni av kommunene var i Buskerud fylke, og to i Vestfold fylke (Sande og Svelvik). Politidistriktet hadde ved oppløsningen dekket 214.814 innbyggere til sammen. Politidistriktet hadde hovedsete på politihuset i Drammen.

Søndre Buskerud politidistrikt hadde to politistasjoner:
* Drammen politistasjon (En del av politihuset i Drammen).
* Kongsberg politistasjon.

Det var også åtte lensmannskontorer i Søndre Buskerud politidistrikt:
* Rollag lensmannskontor.
* Flesberg lensmannskontor .
* Øvre Eiker lensmannskontor.
* Nedre Eiker lensmannskontor.
* Lier lensmannskontor.
* Røyken og Hurum lensmannskontor.
* Svelvik lensmannskontor.
* Sande lensmannskontor.

Fra og med 1. januar 2016 ble Søndre Buskerud politidisktrikt en del av det nye Sør-Øst politidistrikt.

## Referanser




## Eksterne lenker
* Politi.no: Søndre Buskerud politidistrikt
Nordic Songs

***Nordic Songs*** er et musikkalbum med romanser av den svenske komponisten Gustaf Nordqvist og Edvard Grieg på Vest-Norsk Plateselskap. 

CD-en ble innspilt i Bergen i desember 2002 og april 2003 og utgitt i 2004. Platen er produsert av Dag Fluge, Rolf Nykmark synger baryton og Audun Kayser spiller piano. Platen er spilt inn på et nyrestaurert "Grieg-flygel" fra 1886 hjemme hos Fluge på Kleppestø. 

## Innhold
;Nordqvist 
*«Lindagulls krona» (Nordqvist & Gripenberg)
*«Det var en gång» (Nordqvist & Sten Selander) 
*«Ro, ro-» (Nordqvist & Augustin Kock) 
*«Gammal sorg» (Nordqvist & Anders Österling) 
*«Dalbolåt» (Nordqvist & Viktor Myrén)
*«Drivsnø» (Nordqvist & Bertel Gripenberg) 
*«Hjärtat» (Nordqvist & Bo Bergman) 
;Grieg 
*«Poesien» (Edvard Grieg & H.C. Andersen) 
*«Hjertets Melodier» (Grieg) 
*«Stambogsrim» (Grieg & Henrik Ibsen)
*«Med en Vandlilje» (Grieg & H. Ibsen) 
;Nordqvist 
*«Jul, jul, strålande jul» (Nordqvist & Edv. Evers) 
*«Psaltare och lyra» (Nordqvist & E.A. Karlfeldt) 
*«Allenast i Gud söker min själ sin ro» (Nordqvist)
*«Det spirar i Guds örtagård» (Nordqvist & Sam. Gabrielsson) 
*«Gud, var mig nådig» (Nordqvist)
*«Vida, vida» (Nordqvist & A. Fors[s]ell-Gullstrand.)
*«Det er något bortom bergen» (Nordqvist & D. Andersson) 
*«Låt mig leva en liten tid» (Nordqvist & Zacharias Topelius) 
*«Till havs» (Nordqvist & Jonatan Reuter)

## Referanser
Gliwice

**Gliwice** (tysk *Gleiwitz*, latin *Glivitium*) er en industriby i Polen ved elven Kłodnica, omtrent 20 km vest for Katowice. Den befinner seg i det schlesiske voivodskap, og har distriktsnivåstatus.

## Vennskapsbyer
Bottrop, Dessau, Doncaster, Kežmarok, Nacka, Salgótarján, Valenciennes

## Se også
* Radiosender Gleiwitz

## Referanser


## Eksterne lenker
*
Zabrze

**Zabrze** (tysk *Hindenburg* (fra 1915 til 1945)) er en distriktsnivåby i sørlige Polen. Den ligger i det schlesiske voivodskap, og er del av det øverschlesiske industriområde. 

## Vennskapsbyer
Sangerhausen, Seclin, Lund, Sønderborg, Hazleton, Trnava, Opava, Kaliningrad, Rivne

## Referanser


## Eksterne lenker
*
Bytom

**Bytom** (tysk *Beuthen*, tsjekkisk *Bitom*, latin *Bithomia*, *Bethania*) er en distriktsnivåby i sørvestlige Polen i det schlesiske voivodskap. Den er en del av det øverschlesiske industriområde, som er et storbyområde med over 3 millioner innbyggere.

## Referanser


## Eksterne lenker
*
Bielsko-Biała

**Bielsko-Biała** er en by med distriktsnivåstatus i sørlige Polen i det schlesiske voivodskap ved elven Biała. Opprinnelig var dette to byer på hver side av elven – Bielsko og Biała – som 1. januar 1951 formelt dannet én byenhet. 

## Vennskapsbyer
Akko, Baia Mare, Besançon, Berdyansk, Frýdek-Místek, Grand Rapids, Kirklees, Kragujevac, Lilienthal, Monreale, Rancagua, Shijiazhuang, Stadskanaal, Szolnok, Tienen, Trinec, Wolfsburg, Žilina

## Referanser


## Eksterne lenker
*